Diari Oficial de la Generalitat Valenciana


Sumari del DOGV 3451, del 10-03-1999 (1999/1216)

ORDRE de 21 de gener de 1999, de la Conselleria de Presidència pel qual s'aprova la dissolució de l'agrupació constituïda pels ajuntaments de Caudiel i Benafer.
----------------------------------------------------------------------------------------------------------------------------------------------------------------

### Dades del document

Número de DOGV
:   3451

Data del DOGV
:   10-03-1999

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1999/1216


Data del document
:   21-01-1998

Organisme emissor
:   Conselleria de Presidència

Tipus de document
:   Ordre

Descriptors 

:   * Benafer
    * Caudiel
    * professió administrativa
    * administració local

ORDRE de 21 de gener de 1999, de la Conselleria de Presidència pel qual s'aprova la dissolució de l'agrupació constituïda pels ajuntaments de Caudiel i Benafer. [1999/L1216]
  
Per Resolució de la Direcció General d'Administració Local del Ministeri per a les Administracions Públiques, es va crear l'agrupació per al sosteniment en comú del lloc de secretari dels ajuntaments de Caudiel i Benafer.
  
El dit lloc, que es troba en aquests moments vacant per jubilació del seu titular, ha estat recentment classificat en classe tercera per ordre del conseller de Presidència, de 29 de juny de 1998, DOGV núm. 3.343, de 2 d'octubre de 1998, per no haver pogut classificar-se, en el seu dia, per trobar-se ocupat per secretari habilitat integrat, mitjançant Decret 2.727/1977, de 15 d'octubre, i així disposar-ho expressament el Reial Decret 1.174/1987, de 18 de setembre, disposició transitòria 3ª, apartat 2.
  
L'Ajuntament de Benafer, en sessió plenària de 17 de febrer de 1996, va acordar sol·licitar la dissolució de dita agrupació per al sosteniment en comú del lloc de Secretaria, per considerar que han canviat les circumstàncies que la van motivar en el seu dia.
  
En la mateixa sessió plenària es va acordar sol·licitar l'exempció del lloc de secretaria, i que les funcions foren exercides pel Servei d'Assistència a Municipis, de la Diputació Provincial de Castelló.
  
L'Ajuntament de Caudiel va manifestar la seua voluntat favorable de dissolució de l'agrupació, en sessió plenària de 29 de gener de 1998.
  
La Diputació Provincial de Castelló ha emés informe favorable a la dissolució de l'agrupació.
  
L'expedient ha estat tramitat conforme a la prescripcions legals.
  
En la seua virtut, i en ús de les competències atribuïdes en els articles 2,2 b) i c), 15 i 16 del Decret 159/1997, de 29 d'abril, del Govern Valencià, pel que s'aprova el Reglament regulador de les competències de la Generalitat Valenciana, relatives als funcionaris d'Administració local, amb habilitació de caràcter nacional.
  
ORDENE
  
Primer
  
Aprovar la dissolució de l'Agrupació constituïda pels municipis de Caudiel-Benafer per al sosteniment en comú del lloc de Secretaria.
  
Segon
  
Eximir l'Ajuntament de Benafer de l'obligació de mantenir el lloc de Secretaria. Les funcions reservades al lloc seran exercides pel Servei d'Assistència Tècnica, de la Diputació de Castelló.
  
Tercera
  
Classificar el lloc de secretaria de l'Ajuntament de Caudiel en classe tercera, quedant reservada la seua provisió a funcionaris d'Administració local amb habilitació de caràcter nacional, pertanyents a la subescala de secretaria-intervenció.
  
Contra aquesta ordre, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València, o davant el Jutjat Contenciós Administratiu en la circumscripció del qual el demandant estiga domiciliat, en el termini de dos mesos comptats des de l'endemà de la publicació en el Diari Oficial de la Generalitat Valenciana, de conformitat amb allò que s'ha establit en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
  
València, 21 de gener de 1999
  
El conseller de Presidència,